**UKREPI ZA GOSPODARSTVO ZA BLAŽITEV POSLEDIC EPIDEMIJE KORONAVIRUSA**

Glede na razglašeno epidemijo korona virusa v Sloveniji je vlada Republike Slovenije sprejela številne ukrepe za gospodarstvo. Le ti so zajeti v trenutno dveh zakonih in sicer v Zakonu o interventnih ukrepih na področju plač in prispevkov (ZIUPP) in Zakonu o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (ZIUZEOP).

Ukrepi so namenjeni predvsem omilitvi posledic in poskušajo pripomoči k ohranjanju delovnih mest, saj v trenutnih razmerah vsi ne morejo poslovati, oziroma opravljati dejavnosti.

**Trenutna zakonodaja na področju plač, ki jo moramo upoštevati je tako:**

* [Zakon o delovnih razmerjih (ZDR-1)](http://www.pisrs.si/Pis.web/pregledPredpisa?id=ZAKO5944)
* [Zakon o zdravstvenem varstvu in zdravstvenem zavarovanju (ZZVZZ)](http://pisrs.si/Pis.web/pregledPredpisa?id=ZAKO213)
* [Zakon o interventnih ukrepih na področju plač in prispevkov (ZIUPP)](https://www.uradni-list.si/glasilo-uradni-list-rs/vsebina/2020-01-0679/)
* [Zakon o interventnih ukrepih na javnofinančnem področju (ZIUJP)](http://www.pisrs.si/Pis.web/pregledPredpisa?id=ZAKO8186)
* [Zakon o interventnih ukrepih za zajezitev epidemije COVID-19 in omilitev njenih posledic za državljane in gospodarstvo (ZIUZEOP)](http://www.pisrs.si/Pis.web/pregledPredpisa?id=ZAKO8190)
* V pripravi predvidoma do konca aprila so spremembe ZIUZEOP

**Ukrepi za delodajalce**

**Čakanje na delo zaradi poslovnih razlogov ali višje sile**

Nadomestilo v višini 80 % osnove iz 137/7 ZDR-1, ne sme biti nijžje od minimalne plače, 940,58 EUR. Država za čas od 13.3.-31.5.2020 plača tudi vse socialne prispevke, vendar največ do višine 1.753,84 EUR.

**Do povračila nadomestila za čakanje na delo** so upravičeni vsi delodajalci, razen neposredni ali posredni uporabniki proračuna, če je delež prihodkov iz javnih virov več kot 70% in delodajalci iz skupine K in so v privi polovici leta beležili 20% nižju promet kot v enakem obdobju leta 2019 in v drugi polovici leta 2020 promet ni viji od 50% glede na isto obdobje leta 2019. Če v letu 2019 še niso poslovali so do tega ukrepa upravieni delodajalci, katerih prihodki so se v mesecu marcu znižali za vsaj 25% glede na februar 2020 ozr. v aprilu in maju 2020 vsaj za 50%.

Povračilo nadomestila plače za čakanje na delo in oprostitev plačila prispevkov za socialno varnost lahko uveljavljajo deladajalci z elektronsko vlogo za ZRSZ v 8 dneh od pričetka napotitve na čakanje, vendar ne kasneje kot 31.5.2020. Že oddane vloge po ZIUPPP se bodo presojale po ZIUZEOP in bodo vsi dobili dopolnitve po elektronski pošti.

**Za zaposlene, ki v tem času delajo** država plača prispevke za PIZ (15,5 % in 8,85 %) za delavce, ki v obdobju 13.3.-315.2020 delajo, ne glede na njihovo višino plače (ni min in max). Delodajalec prispevke samo obračuna, ostale pa tudi plača.

Delodajalci delavcem, ki delajo, izplača **krizni dodatek** in sicer ga morajo zasebni delodajalci izplačati vsakemu delavcu, ki dela (ne glede na to kje delajo, torej tudi delavcem, ki delajo od doma) in njegova zadnja plača ni presegla trikratnika minimalne plače (2.821,74 EUR). Mesečni krizni dodatek znaša 200 EUR in je oproščen davkov in prispevkov in se ne všteva v letno ometo dohodnine.

**Nadomestilo bolniške odsotnosti gre v breme ZZZS**

Delodajalcu v obdobju od 11. aprila do 31. maja 2020 bolniške odsotnosti delavcev refundira ZZZS. In sicer za nadomestilo zaradi nezmožnosti za delo (bolezen, poškodba izven dela, poškodba po tretji osebi izven dela, poškodba pri delu, poklicna bolezen), ki so posledica ugotovljene začasne nezmožnosti za delo pred in po 11. aprilom.

**Ukrepi za samozaposlene**

**Odlog plačila prispevkov** za samozaposlenebrez zaposlenih (polno zavarovani) za prispevke marec, april, maj do 31.3.2020. Za ta ukrep ni potrebno oddati vloge, gre avtomatizem za vse.

**Oprostitev plačila prispevkov** za samozaposlene in družbenike poslovodne osebe za vse prispevke od 13. 3. do 31. 5. 2020. Prispevki se obračunajo in ne plačajo. Predloži se izjava, objavljena na spletni strani FURS-a tev izjave (izjava se javno objavi na spletnih straneh FURS)

**Temeljni dohodek** za samozaposlene in družbenike poslovodne osebe v višini 350 eur za marec in 700 eur za april in maj. Upravičenec predloži izjavo na spletni strani FURS-a, ki je javno objavljena, da dejavnosti zaradi epidemije ni mogel opravljati oz. jo je opravljal v bistveno zmanjšanem obsegu. To pomeni, da ima za vsaj 25% zmanjšane prihodke v mesecu marcu 2020 v primerjavi s prihodki v mesecu februarju 2020, ali vsaj 50 % zmanjšane prihodke v mesecu aprilu ali maju 2020 v primerjavi s prihodki v mesecu februarju 2020.

**Oddaja davčnih obračunov** se prestavi na 31.5.2020 (obračun je potrebno oddati najkasneje 1. 6. 2020), obveznost pa je potrebno plačati v 30 dneh po predložitvi obračuna. Preplačilo bo vrnjeno v 30 dneh po oddaji obračuna.

**Akontacija davka** za april in maj se ne plača.

**Zavarovalna osnova** za leto 2020 se na novo določi za mesec po mesecu, v katerem je bil predložen davčni obračun, najpozneje do 30.6.2020.

**Odlog in obročno plačilo davkov** se odda vloga preko preko eDavkov ali po pošti ali elektronski pošti na FURS. Odložite lahko poračun davka, obračun DDV, trošarine, inšpekcijske odločbe, akontacije davka, davčni odtegljaj, ne pa prispevke za socialno varnost.

Ker se različni preventivni ukrepi za državljane in gospodarstvo spreminjajo skoraj dnevno, lahko te informacije spremljate na:

**[FURS](https://www.fu.gov.si/drugo/pogosta_vprasanja_in_odgovori_o_ukrepih_na_davcnem_podrocju_za_blazitev_posledic_koronavirusa/novica/pogosta_vprasanja_in_odgovori_o_ukrepih_na_davcnem_podrocju_za_blazitev_posledic_koronavirusa_10045/)**

[**Enotna informacijska točka za gospodarstvo**](https://www.spiritslovenia.si/koronavirus)

[**ZRSZ**](https://www.ess.gov.si/obvestila?regid=5)

[**https://www.ozs.si/koronavirus-info**](https://www.ozs.si/koronavirus-info)

[**https://www.gzs.si/koronavirus**](https://www.gzs.si/koronavirus)

ali nas kontaktirajte info-scsk@guest.arnes.si, 031 314 809.

 Slovenske Konjice, 16.4.2020

 Polona Klokočovnik

 SPOT svetovanje Savinjska